《天台徐德源许以谷应借》
宋代·陈著

枯淡生涯寄草莱，短供不给甑尘埃。
吾徒例有绝粮事，世俗何从索米来。
邂逅指囷如鲁肃，分明流饭自天台。
不将乞字书为帖，拙语聊干一笑开。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。